#  PATVIRTINTA

Kėdainių lopšelio-darželio „Vaikystė“ direktoriaus 2021 m. vasario 23 d. įsakymu Nr. V-18

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ**

 **INŽINERINIŲ DARBŲ PROJEKTO „STEAM VELYKŲ MARGUTIS“**

**NUOSTATAI**

1. **BENDROSIOS NUOSTATOS**
2. Respublikinio ikimokyklinio ir priešmokyklinio amžiaus vaikų, tėvų ir mokytojų inžinerinių darbų projekto „STEAM Velykų margutis“ nuostatai reglamentuoja projekto tikslą, uždavinius, organizavimą, darbų pateikimo formą.
3. Inžinerinių darbų projektas skirtas patyriminėms STEAM veikloms ugdymo procese.
4. Projektą organizuoja Kėdainių lopšelis-darželis „Vaikystė“. Informacija apie projektą skelbiama Kėdainių lopšelio-darželio „Vaikystė“ socialinio tinklo Facebook paskyroje ir internetinėje svetainėje https://vaikyste.kedainiai.lm.lt/.

**II. TIKSLAS IR UŽDAVINIAI**

1. Projekto tikslas – skatinti vaikų pažintinę raidą, tikrovės reiškinių pažinimą, techninį mąstymą, sudaryti galimybę atsiskleisti vaikų kūrybiškumui, iniciatyvumui, tobulinti bendravimo ir bendradarbiavimo gebėjimus, ugdyti problemų sprendimo įgūdžius, patirti mokėjimo mokytis džiaugsmą.
2. Projekto uždaviniai:
	1. aktyviai tyrinėti daiktus, priemones, pastebėti, suvokti, kas ir kaip veikia, tapti kūrybinio proceso dalyviais;
	2. spręsti inžinerinius klausimus, eksperimentuoti, projektuoti, konstruoti margučius kūrybiškai panaudojant įvairias medžiagas (lego, duplo konstruktoriai, lankstiniai, gamtinės ir antrinės medžiagos ir kt.);
	3. fiksuoti linksmas ir įsimintinas akimirkas nuotraukose ir kurti koliažus.

**III. DALYVIAI**

1. Projekto dalyviai - šalies ikimokyklinio ir priešmokyklinio amžiaus vaikai, mokytojai, vaikų tėveliai.

**IV. ORGANIZAVIMAS**

1. Projekto įgyvendinimo metu sukurti margučiai fiksuojami nuotraukose.
2. Organizuojama projektinių darbų nuotraukų paroda „STEAM Velykų margutis“.
3. Parodai pateikiama STEAM veiklose sukurtų margučių nuotrauka arba nuotraukų koliažas. Nuotraukos turi būti atsiųstos **JPG (JPEG)** skaitmeniniu formatu. Nuotraukos ar nuotraukų koliažai ir dalyvio anketa (pridedama) atsiunčiami iki 2021 m. balandžio 1 d. el. adresu: mokytojaaida5@gmail.com.
4. Parodos dalyviai kelia darbų nuotraukas nuo 2021 m. kovo 1 d. iki 2021 m. balandžio 9 d. į sukurtą projekto grupę Facebook ,, STEAM Velykų margutis”.
5. Projekto koordinatorė – Kėdainių lopšelio-darželio „Vaikystė“ ikimokyklinio ugdymo mokytoja Aida Beliajeva, el. p. mokytojaaida5@gmail.com, tel. 862331588.
6. Projekto organizatorės – ikimokyklinio ugdymo mokytojos Jurgita Rimkuvienė, Giedrė Misevičienė.

**V. APDOVANOJIMAI**

1. Visiems parodos dalyviams elektroniniu paštu bus išsiųsti Kėdainių lopšelio-darželio „Vaikystė“ padėkos raštai.

**VI. BAIGIAMOSIOS NUOSTATOS**

1. Pateikdamas darbus parodai autorius tampa parodos dalyviu.
2. Už autorinių teisių pažeidimus atsako nuotraukas pateikę asmenys.
3. Organizatoriai pasilieka teisę dalyvių darbus publikuoti savo nuožiūra.
4. Nuotraukos, atsiųstos vėliau nurodyto termino nebus eksponuojamos.
5. Dalyvavimas parodoje laikomas autorių sutikimu su šiomis sąlygomis.

#  \_\_\_\_\_\_\_\_\_\_\_\_\_\_

1 priedas

**DALYVIO ANKETA**

|  |  |
| --- | --- |
| Mokytojo, tėvo, mamos (reikalingą pabraukti)vardas, pavardė |  |
| Įstaigos pavadinimas |  |
| Miestas |  |
| KontaktaiTel. Nr.El. paštas |  |
| Nuotraukos Pavadinimas |  |